CELEX: 62009CO0181
Language: hu
Date: 2009-09-17
Title: A Bíróság (ötödik tanács) 2009. szeptember 17-i végzése.#Canon Kabushiki Kaisha kontra IPN Bulgaria OOD.#Előzetes döntéshozatal iránti kérelem: Sofiyski gradski sad - Bulgária.#Előzetes döntéshozatal iránti kérelem - Elfogadhatatlanság.#C-181/09. sz. ügy.

A Bíróság (ötödik tanács) 2009. szeptember 17‑i végzése – Canon Kabushiki Kaisha kontra IPN Bulgaria
      (C‑181/09. sz. ügy)
      „Előzetes döntéshozatal iránti kérelem – Elfogadhatatlanság”
      Előzetes döntéshozatalra előterjesztett kérdések – Elfogadhatóság – Annak szükségessége, hogy kellő részletességgel ismertessék a Bírósággal a ténybeli és szabályozási hátteret (EK 234. cikk;
         a Bíróság alapokmánya, 20. cikk) (vö. 8–11. pont)
      
      Tárgy
      
         
               Előzetes döntéshozatal iránti kérelem ‑ Sofiyski gradski sad (Bulgária) ‑ A védjegyekre vonatkozó tagállami jogszabályok közelítéséről
                  szóló, 1988. december 21‑i 89/104/EGK tanácsi irányelv (HL 1989. L 40., 1. o.; magyar nyelvű különkiadás 17. fejezet, 1. kötet,
                  92. o.) 5. cikke (3) bekezdése b) és c) pontjának értelmezése – A védjeggyel ellátott áruk importjának és exportjának fogalma
                  – Eredeti vagy hamisított áruk?
               
            Rendelkező rész
      A Sofiyski gradski sad által a 2009. április 13‑i határozattal benyújtott előzetes döntéshozatal iránti kérelem nyilvánvalóan
         elfogadhatatlan.